Negociatat për statusin e Kosoves duket se do të çojnë në një pavarësi të kushtëzuar
Shqiptarët e Kosovës duhet të punojnë me forca të shumëfishuara për të garantuar dhe mbrojtur të drejtat e pakicës serbe
Ekspertët mendojnë se 2006-ta do të jetë viti kur të paktën do të përcaktohet rruga që do të ndiqet në përcaktimin e statusit përfundimtar të Kosovës. Në një takim të mbajtur dje në Fondacionin Heritage në Washington, ekspertë dhe diplomatë amerikanë, thanë se negociatat për statusin duket se do të çojnë në një pavarësi të kushtëzuar. Ata u bënë thirrje shqiptarëve të Kosovës që të shtojnë përpjekjet për të garantuar të drejtat e pakicës serbe nëse dëshirojnë pakësimin e pranisë ndërkombëtare. Ambasadori James Dobbins, Drejtor për Sigurinë Ndërkombëtare dhe Politikën e Mbrojtjes në Korporatën RAND, ish i dërguar i administrates së presidentit Klinton per Ballkanin, thotë se në fillim, pasi ndërhyri në Kosovë, komuniteti ndërkombëtar nuk pati një strategji të largimit nga Kosova sepse për shkak të situatës së acaruar, ende nuk ishte koha për zgjidhjen e statusit përfundimtar. Por tani, tha ai, është momenti i duhur për të diskutuar mbi të ardhmen e saj. tha ai Ndërsa John Norris, ekspert i Grupit Ndërkombëtar të Krizave, thotë se tani është e qartë se rruga e vetme për të cilën po punohet është pavarësia me kushte. theksoi ai. Zoti Norris tërhoqi vëmendjen për atë që ai e quajti sjellje problematike tek shqiptarët e Kosovës, duke thënë se ata duhet të ndihmojnë sa më shumë komunitetin ndërkombëtar, sepse sa më shpejt të ecë procesi i negociatave, aq më shpejt do të arrihej pavarësia që ata dëshirojnë. ”, tha zoti Norris. Ai kritikoi gjithashtu prirjen e partive politike për të vënë njerëzit e tyre në poste kyçe të Ministrise së Drejtësisë dhe sidomos të Rendit, duke theksuar se ato po humbasin kështu pikë para komunitetit ndërkombëtar. theksoi ai. Zoti Norris foli gjithashtu për rëndësinë e mbrojtjes së pakicave nga ana e institucioneve të Kosovës. shtoi ai. Dr. Charles Kupchan, Drejtor për Studimet mbi Evropën në Këshillin për Marrëdhëniet me Jashtë, thotë se nga njëra anë, pavarësia e Kosovës i duket si një dështim i përpjekjeve për një shoqëri shumetnike, por nga ana tjetër, e sheh pavarësinë si të vetmen zgjidhje. tha ai. Zoti Kupchan tha se nuk e përjashton ndarjen si mundësi, duke patur parasysh kushtet në terren. “ theksoi z. Kupchman. Ai theksoi gjithashtu se Kosova nuk duhet të shihet si precedent për territore të tjera në botë që duan pavarësinë, duke shtuar se komuniteti ndërkombëtar duhet ta bëjë të qartë se Kosova do të ishte një rast i veçantë.